Publication: Magyar Közlöny
Issue: MK-1999-95 (Year: 1999, Number: 95)
Era: 1990-2004
Section: 
Paragraph Index: 274

7. Létesítmények urán átalakítására (konverziójára), valamint az ezekhez speciálisan tervezett vagy gyártott berendezések Bevezető megjegyzés Az urán konverziós üzemek és rendszerek az uránnak egyik kémiai formából egy másikba történő egyszeri vagy többszöri átalakítását végezhetik, beleértve a következőket: uránérc koncentrátumok átalakítása UO3-dá, UO3 átalakítása UO2-dá, urán-oxidok átalakítása UF4-dá vagy UF 6-dá, UF4 átalakítása UF6-dá, UF6 átalakítása UF4-dá, 1999/95. szám UF 4 átalakítása fém uránná és urán fluoridok átalakítása UO 2-dá. Az urán konverziós létesítmények számos kulcsberendezése megegyezik a vegyi feldolgozóipar különféle berendezéseivel. Például, a folyamat során alkalmazott berendezések a következő típusúak lehetnek: kemencék, forgó kemencék, fluid ágyas reaktorok, lángtornyos reaktorok, folyadék centrifugák, lepárló tornyok és folyadékfolyadék kiválasztó tornyok. Azonban csak néhány berendezés kapható raktárról, a legtöbbjüket viszont a vevő igényei és előírásai szerint kell készíteni. Néhány esetben speciális tervezési és építési szempontokat kell figyelembe venni a kezelt vegyi anyagok némelyikének (HF, F2, ClF3 és urán fluoridok) korrozív tulajdonságai miatt. Végül meg kell jegyezni, hogy az összes urán konverziós folyamatban azok a berendezések, amelyeket egyedileg nem speciálisan az urán átalakítására terveztek vagy gyártottak, összeszerelhetők speciálisan urán átalakítására tervezett vagy gyártott rendszerekké. 7.1. Uránérc koncentrátumok UO3-dá történő átalakítására speciálisan tervezett vagy gyártott rendszerek Magyarázó megjegyzés Az uránérc koncentrátumok UO3-dá való átalakítását végezhetik az uránérc salétromsavban történő feloldásával, majd a tisztított uranil nitrátot kivonhatják oldószer, például tributil foszfát felhasználásával. Ez után az uranil nitrátot UO3-dá alakítják át koncentrálással és denitrálással vagy ammónia gázzal történő semlegesítéssel, hogy ezt követő szűréssel, szárítással és kalcinálással ammónium diuranátot állítsanak elő. 7.2. UO3-nak UF6-dá történő átalakítására speciálisan tervezett vagy gyártott rendszerek Magyarázó megjegyzés Az UO3-nak UF6-dá történő átalakítása fluorozással közvetlenül elvégezhető. A folyamathoz fluor gáz forrásra vagy klór trifluoridra van szükség. 7.3. UO3-nak UO2-dá történő átalakítására speciálisan tervezett vagy gyártott rendszerek Magyarázó megjegyzés Az UO3-nak UO2-dá történő átalakítása az UO3-nak bontott ammónia gázzal vagy hidrogénnel való redukálásával végezhető el. 7.4. UO2-nak UF4-dá történő átalakítására speciálisan tervezett vagy gyártott rendszerek Magyarázó megjegyzés Az UO2-nek UF4-dá történő átalakítása az UO2-nak hidrogén fluorid gázzal (HF) 300—500 ˚C-on történő reagáltatásával végezhető el. 7.5. UF4-nak UF6-dá történő átalakítására speciálisan tervezett vagy gyártott rendszerek Magyarázó megjegyzés Az UF4-nak UF6-dá történő átalakítását toronyreaktorban, fluorral lejátszódó exotermikus reakció segítségével végzik. Miközben a kilépő gázáramot keresztülvezetik egy —10 ˚C-ra hűtött hidegcsapdán, az UF6 lecsapódik a forró kilépő gázokból. A folyamathoz fluor gáz forrásra van szükség. 7.6. UF4-nak U fémmé történő átalakítására speciálisan tervezett vagy gyártott rendszerek Magyarázó megjegyzés Az UF4-nek U fémmé történő átalakítása magnéziummal (nagy adagok esetén) vagy kalciummal (kis adagok esetén) történő redukció segítségével történik. A reakció az urán olvadáspontja feletti (1130 ˚C) hőmérsékleteken megy végbe. 7.7. UF6-nak UO2-dá történő átalakítására speciálisan tervezett vagy gyártott rendszerek Magyarázó megjegyzés Az UF6-nak UO2-dá történő átalakítása három eljárás egyikének segítségével történhet. Az elsőben az UF6-ot hidrogén és gőz segítségével UO2-dá redukálják és hidrolizálják. A második eljárásban az UF6-ot vízben való feloldással hidrolizálják, ammóniát adnak hozzá az ammónium diuranát kicsapatására, majd a diuranátot hidrogénnel 820 ˚C-on UO 2-dá redukálják. A harmadik eljárás során gáz halmazállapotú UF6-ot, CO2-ot és NH3-t vízben elegyítenek, és ammónium uranil karbonát csapódik ki. Az ammónium uranil karbonátot 500—600 ˚C-on gőzzel és hidrogénnel vegyítik és UO2-ot nyernek. Az UF6-nak UO2-dá történő átalakítását gyakran egy üzemanyaggyártó üzem első fokozataként végzik. 7.8. UF6-nak UF4-dá történő átalakítására speciálisan tervezett vagy gyártott rendszerek Magyarázó megjegyzés Az UF6-nak UF4-dá történő átalakítását hidrogénnel való redukcióval végzik.”

Source: https://magyarkozlony.hu/hivatalos-lapok/3dd8b305705172f04bfb37d7c07f1bff8b7f8dcf/dokumentumok/f617cdd35095a694f154de5be6e4d24ec2990ad1/letoltes